《次韵王侍郎寄题亦好园》
宋代·喻良能

磬湖鸥鹭自相亲，湖边山园步步新。
鱼鸟细看自足乐，芋栗可收犹未贫。
我觉有园贫亦好，人笑此园何太小。
他年便拟当菟裘，不羡莼鲈归计早。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。